stanford-oval/wikipedia huggingface dataset:
Lembit Annus
Toiminta uudelleenitsenäistyneessä Virossa

Lembit Annus oli Korkeimman neuvoston jäsen 1990–1992. Moskovan elokuun vallankaappaukseen asti hän oli "Kommunistisen ryhmän" jäsen Viron parlamentissa, ja elokuun vallankaappauksen jälkeen ryhmä päätti hajota. Viron itsenäistyttyä vuosina 1991–1994 Annus toimi Pravda- sanomalehden kirjeenvaihtajana Virossa.
Vuoden 1993 kunnallisvaaleissa Annus valittiin Viron venäläinen puolueen listalta Tallinnan kaupunginvaltuustoon vuosiksi 1993-1996 ja uudelleen vuosiksi 1996-1999. Seuraavissa kunnallisvaaleissa häntä ei enää valittu kaupunginvaltustoon. Kunnallisvaaleissa 2002 hän ​​oli ehdolla "Viron yhdistyneen kansanpuolueen" listalla.
Inter-liike järjesti toukokuussa 1990 mielenosoituksen, jossa protestoitiin Edgar Savisaarin hallituksen Viron itsenäisyyteen tähtääviä päätöksiä. Kuvassa vasemmalta kenraalimajuri Nikolai Aksinin, Lembit Annus ja tehtaanjohtaja Vladimir Jarovoi.
Kääk!

| Kääk! Aku Ankkuli |
| --- | --- | --- |

Studioalbumin tiedot
 Äänitetty : 1994
 Julkaistu: 1994
 Tyylilaji: suomirock
 Kesto: 41.29
 Levy-yhtiö: Johanna Kustannus
Aku Ankkulin muut julkaisut
| Toivesarja 1993 | Kääk! 1994 | Dr. Rockfinger & Outlaw Boys 1994 |
Kääk! on suomalaisen Aku Ankkuli -yhtyeen toinen albumi. Se julkaistiin vuonna 1994.
Kappaleet

Lennon elää – 3.25
Rokkibändi yllättää – 2.29
Jytä-Julle – 2.37
Meri – 3.39
Gulliverin retket – 2.29
Vedestä nousee kasvi – 2.45
Olen tänään hämy – 2.22
Erittäin salainen agentti – 2.51
Bändi joka ei liiku – 1.40
Hae lakkaa satamasta – 2.12
Fetsi – 2.21
Balladi Keith Richardsista – 3.21
Volkswagen – 2.48
Tää on se fiilis – 2.16
Kari Peitsamo – 2.27
Albert – 1.47
Kokoonpano

Simo Koivunen – laulu, basso
Seppo Pohjolainen – rummut, laulu
Kimmo Pulkkinen – kitara
+
Kalle Grotenfelt – urut ("Rokkibändi yllättää")
Kokoonpano > Tuotanto

Tuomo Valtonen – äänittäjä
Kaj Stenvall – kannen kuva (Pieni itämainen vivahdus, 1992)
Espoonlahden lukio

| Espoonlahden lukio |
| --- | --- |

 Espoonlahden lukio ilmasta kuvattuna
Sijainti:  Espoonlahti, Espoo
Koordinaatit:  60°08′41″N, 024°39′52″E
Tyyppi:  Lukio
Perustettu:  1923
Rehtori:  Juha Kivioja
Luokat:  1–4
Oppilaita:  570
Verkkosivut
Espoonlahden lukio, lempinimeltään Jylla, on Espoonlahdessa sijaitseva kielipainotteinen yleislukio. Se perustettiin vuonna 1923 nimellä Helsingin suomalainen yksityislyseo. Vuonna 2014 lukiossa oli noin 570 opiskelijaa. Lukion koulurakennus valmistui vuonna 1975 ja sen peruskorjaus valmistui vuonna 2013.
Historia

Professori Yrjö Jahnsson ja kouluneuvos Hilma Jahnsson perustivat vuonna 1923 Helsingin Kamppiin Helsingin suomalaisen yksityislyseon. Koulu toimi vuosina 1925–1957 Helsingin ortodoksisen seurakunnan omistamassa niin sanotussa Tabunovin talossa osoitteessa Lönnrotinkatu 2 ja sen jälkeen vuosina 1957–1974 ensimmäisessä omassa koulutalossaan Nordenskiöldinkadulla Taka-Töölössä, nykyisessä Venäjän tiede- ja kulttuurikeskuksen talossa. Ensimmäisenä rehtorina toimi vuoteen 1938 saakka eversti Boris Gyllenbögel, jonka mukaan koko koulu tunnettiin lempinimellä ”Jylla”. Helsingin suomalaisen yksityislyseon yhteyteen perustettiin vuonna 1927 iltalinja, joka oli Suomen ensimmäinen iltaoppikoulu. Koulun omistus kuului Yrjö ja Hilma Jahnssonille kunnes jälkimmäinen kuoli vuonna 1970, minkä jälkeen koulua ylläpiti muutaman vuoden ajan kannatusyhdistys.
Saatuaan valtioneuvostolta luvan koulu muutti vuonna 1974 uuteen koulutaloon Espooseen ja vaihtoi nimekseen Espoonlahden yhteiskoulu. Iltalinja siirrettiin samalla osaksi Töölön yhteiskoulua. Peruskoulu-uudistuksen seurauksena koulun omistus siirtyi vuonna 1977 Espoon kaupungille. Koulu jakautui samalla Espoonlahden kouluksi (luokat 7–9) ja lukioksi.
Huipputekniikkaa ja pilottiprojekteja

Espoonlahden lukiossa tehtiin vuosina 2012–2013 täydellinen peruskorjaus, joka maksoi noin 18 miljoonaa euroa. Peruskorjauksen jälkeen lukio oli monessa suhteessa yksi Espoon moderneimmista lukioista: luokat oli varusteltu viimeisimmällä opetusteknologialla (Smart Podium, Apple TV, dokumenttikamera, datatykki ja suuri laajakangas), lukiossa on 7 liikkuvaa atk-luokkaa eli vaunuissa 130 iPadia ja 100 kannettavaa tietokonetta. Lukio pilotoi ensimmäisenä suomalaislukiona tulevaisuuden sähköisiä ylioppilaskirjoituksia syksyllä 2014 koeviikolla yhdessä ylioppilastutkintolautakunnan kanssa. Lukio pilotoi myös ainoana Espoon suomenkielisenä lukiona Google Apps for Education -sähköistä opiskeluympäristöä. Fysiikan ja kemian luokissa on käytössä uudet laboratoriovarusteet.
Koulurakennus

Koulurakennus rakennettiin vuonna 1975 ja peruskorjattiin vuosina 2012–2013. Peruskorjauksen yhteydessä koulutalon energiatehokkuutta parannettiin muun muassa kohentamalla rakennuksen eristystä ja uusimalla talotekniikka. Peruskorjauksen jälkeen 25 prosenttia rakennuksen vaatimasta lämmitysenergiasta saadaan kymmenestä 240 metrin syvyisistä maalämpökaivoista, joiden lisäksi rakennuksen katolla on 80 m² aurinkopaneeleita. Koulurakennuksen peruskorjauksen teki NCC Rakennus Oyj elinkaarimallilla, jossa rakennusyhtiö vastaa ja huolehtii rakennuksen ylläpidosta seuraavat 25 vuotta.
Elinkaariajattelu on ollut lähtökohtana materiaali- ja rakenneratkaisuissa sekä laitevalinnoissa. Raikkaan sisäilman takaavat 11 säädettävää ilmankäsittelykonetta ja luokkakohtaiset hiilidioksidisensorit, jotka säätelevät sisäilmaa henkilömäärän mukaan. Lämmitys säätyy huonetiloittain sähköisesti. Valaistus säätyy ulkotilan valomäärän mukaan ja syttyy automaattisesti läsnäolosta, suurimmat tilat on varustettu Dali-valaistuksenohjausjärjestelmällä. Ikkunoiden markiiseja liikuttelevat automaattiset tuuli-, aurinko- ja sadeanturit.
Kansainvälisyys

Espoonlahden lukio sai vuonna 2006 European Label -kunniamaininnan tasokkaasta kieltenopetuksesta. Opetettavia vieraita kieliä ovat muun muassa englanti, ranska, ruotsi, saksa, venäjä, espanja ja japani. Lukiolla on ollut kansainvälisiä projekteja Kiinan Shanghaihin, Kanadan Torontoon, Sveitsin CERNiin, Saksan Berliiniin, Espanjan Barcelonaan, Belgiaan, Venäjän Pietariin, Ruotsin Tukholmaan, Englannin Lontooseen ja Coventryyn sekä Kreikan Ateenaan.  Espoonlahden lukiossa voi suorittaa myös Deutsches Sprachdiplomin sekä liikunnan, kuvataiteen ja musiikin lukiodiplomit ja puhetaidon päättökokeen.
Opiskelu

| Keskiarvoraja 2010–2018 > Vuosi | Keskiarvoraja 2010–2018 > KA-raja | Keskiarvoraja 2010–2018 > Aloitus- paikat | Keskiarvoraja 2010–2018 >  |
| --- | --- | --- | --- |
| 2010–2011 |  7,23 |  |  |
| 2011–2012 |  7,45 |  117 |  |
| 2012–2013 |  7,42 |  180 |  |
| 2013–2014 |  7,77 |  174 |  |
| 2014–2015 |  8,17 |  173 |  |
| 2015–2016 |  8,50 |  169 |  |
| 2016–2017 |  8,67 |  169 |  |
| 2017–2018 |  8,67 |  169 |  |
Lukion opiskelijamäärä oli syksyllä 2014 noin 570. Kouluun oli 173 aloituspaikkaa syksyllä 2014 keskiarvorajan ollessa 8,17. Keväällä 2014 Espoonlahden lukioon haki eniten opiskelijoita Espoon lukioista, 1 106, ja eniten ensisijaisia hakijoita, 242. Syksyllä 2014 aloittaneiden opiskelijoiden sisääntulokeskiarvo jakautuu melko tasaisesti välille 8,17–9,92 seuraavasti: 34 prosentilla keskiarvo oli 8,17–8,41; 31 prosentilla 8,42–8,74 ja 35 prosenttila 8,75–9,92. Tyttöjä oli hiukan poikia enemmän, 54 %.
Helsingin Sanomien keväällä 2020 tekemässä lukioiden ylioppilaskirjoitusten tulosten vertailussa Espoonlahden lukio sijoittui 400 lukion joukossa sijalle 26.
Ylen keväällä 2019 tekemässä lukioiden ylioppilaskirjoitusten tulosten vertailussa Espoonlahden lukio sijoittui 400 lukion joukossa sijalle 55. STT:n tekemässä lukiovertailussa, jossa huomioidaan myös opiskelijoiden lähtötaso, Espoonlahden lukio sijoittui sijalle 152 kevään 2013 lukiovertailussa. Lukio sijoittui sijalle 335 Helsingin Sanomien keväällä 2014 tekemässä lukiovertailussa. Vertailu ei huomioinut lukioiden erilaista oppilasainesta, kuten kirjoittajien lähtötasoa. Vertailun kohteena oli 2011 vanhaan rakennukseen keskiarvolla 7,45 sisään tullut ikäluokka. Valtion taloudellisen tutkimuskeskuksen (VATT) teki vuosina 2002–2013 tutkimuksen, jossa arvioitiin lukioiden laatua. Tutkimuksen mukaan julkisuudessa esitetyt erilaiset lukiovertailut ovat harhaanjohtavia, eikä lukioita voida luotettavasti asettaa paremmuusjärjestykseen niiden laadun perusteella.
Koulun rehtorina toimii Juha Kivioja. Hänen edeltäjiään ovat olleet Harri Korhonen, Juhani Turjanmaa ja Kauko Salmenkallio.
Rehtorit

| 0 | 1 | 2 |
| --- | --- | --- |
|  Helsingin suomalainen yksityislyseo Otto Vilkki 1.9.1923–15.1.1924  Boris Gyllenbögel 15.1.1924–31.10.1938  Veikko Savolainen 1.11.1938–31.8.1944  Y. K. Laine 1.9.1944–31.8.1952  Lars Frösén 1.9.1952–31.8.1957  |  Helsingin yksityislyseo ja Espoonlahden yhteiskoulu Kauko Salmenkallio 1.8.1957–31.7.1977  |  Espoonlahden lukio Kauko Salmenkallio 1.8.1977–31.7.1986  Juhani Turjanmaa 1.8.1986–30.11.2005  Päivikki Fredriksson 1.12.2005–31.7.2006 (väliaikainen)  Harri Korhonen 1.8.2006–31.12.2019  [lähde? ]  Päivikki Fredriksson 1.1.2020–31.7.2020  [lähde? ]  Juha Kivioja 1.8.2020–jatkuu |
Aiheesta muualla

Wikimedia Commonsissa on kuvia tai muita tiedostoja aiheesta .
Espoonlahden lukion kotisivut
Lukion tilojen 360-esittely
Lukion Facebook-sivut
Lukion Instagram-sivut (@espoonlahdenlukio)
Lukion uudistettu ruokala
Espoonlahden aulatilat
Leontopolis

Leontopolis (m.kreik. Λεοντόπολις; myös Λεόντων πόλις, Leontōn polis, ”Leijona-/Leijonien kaupunki”) voi viitata seuraaviin antiikin aikaisiin kaupunkeihin:
Leontopolis, kaupunki Egyptissä Leontopoliteen nomoksessa
Leontopolis, kaupunki Egyptissä Heliopoliteen nomoksessa
Bizana eli Leontopolis, kaupunki Armeniassa (nykyisessä Turkissa)
Isaura (Isaura Palaia, Isaura Palaea/Vetus/Nova) eli Leontopolis, kaupunki Isauriassa
Nikeforion eli Leontopolis, kaupunki Syyriassa
Zalikhe/Zalikhes eli Leontopolis, kaupunki Paflagoniassa
Liv Lisa Fries

Liv Lisa Fries
Liv Lisa Fries (s. 31. lokakuuta 1990 Berliini, Saksa) on saksalainen näyttelijä. Hän näytteli vuonna 2017 esitetyssä historiallisesta draamasarjassa Babylon Berlin, joka sai kansainvälistä suosiota. Hänen uransa ensimmäinen rooli oli vuonna 2006 televisiosarjassa Rikospaikalla.
Valikoitu filmografia > Elokuvat

Die Welle (2008)
Stronger Than Blood (2010)
Romeos (2011)
Zurich (2013)
Die Präsenz (2014)
Boy 7 (2015)
Heil (2015)
Lou Andreas-Salomé, The Audacity to be Free (2016)
Rakete Perelman (2017)
Valikoitu filmografia > Televisio

Rikospaikalla (2006, 2014)
Sie hat es verdient (2010)
Polizeiruf 110 (2012)
NSU German History X (2016)
Babylon Berlin (2017–)
Counterpart (2017)
Liv Køltzow

| Liv Køltzow |
| --- | --- |
 Køltzow vuonna 1980.
Henkilötiedot
Syntynyt: 14. tammikuuta 1945 (ikä 79) Oslo, Norja
Kansalaisuus:  norjalainen
Ammatti:  kirjailija
Puoliso:  Kjell Heggelund
Kirjailija
Tuotannon kieli: norja
Esikoisteos:  Øyet i treet (1970)
Palkinnot
 Amalie Skram -palkinto (1994) Brage-palkinto (1997) Gyldendalin palkinto (2015) 
Aiheesta muualla
Löydä lisää kirjailijoitaKirjallisuuden teemasivulta
Liv Køltzow (s. 14. tammikuuta 1945 Oslo) on norjalainen kirjailija. Hän kuului 1960-luvulla Profil-aikakauslehden ympärille muodostuneeseen piiriin ja julkaisi vuonna 1970 esikoisteoksensa, novellikokoelman Øyet i treet. Hänen miehensä oli vuonna 2015 kuollut kirjailija Kjell Heggelund.
Teokset

Øyet i treet (1970)
Hvem bestemmer over Bjørg og Unni? (1972)
Historien om Eli (1975)
Løp, mann (1980)
April/november (1983)
Hvem har ditt ansikt (1988)
Den unge Amalie Skram (1992)
Verden forsvinner (1997)
Noveller i samling (1998)
Det avbrutte bildet (2002)
Essays og artikler (2004)
Melding til alle reisende (2015)
Liv Køltzow. Dagbøker i utvalg 1964–2008 (2021)
Aiheesta muualla

Kuvia tai muita tiedostoja aiheesta Liv Køltzow Wikimedia Commonsissa
Lappeenrannan Jumalansynnyttäjän suojeluksen kirkko

| Jumalansynnyttäjän suojeluksen kirkko Pokrovan kirkko |
| --- | --- |

Sijainti:  Lappeenrannan linnoitus
Koordinaatit:  61.064941°N, 28.184003°E
Kirkkokunta:  ortodoksinen
Hiippakunta:  Helsingin hiippakunta
Seurakunta:  Lappeenrannan ortodoksinen seurakunta
Rakentamisvuosi:  1785
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jumalansynnyttäjän suojeluksen kirkko eli Pokrovan kirkko on Lappeenrannassa Linnoituksen kaupunginosassa sijaitseva ortodoksinen kirkko. Se valmistui 1785, ja se on Suomen vanhin edelleen toiminnassa oleva ortodoksikirkko. Kirkon praasniekka on 1. lokakuuta. Kirkkoa edelsi  Turun rauhan jälkeinen 1725 rakennettu puinen kirkko.[lähde? ]
Historia

Kun Kaakkois-Suomi siirtyi hattujen sodan seurauksena Ruotsilta Venäjän keisarikunnalle vuonna 1741, syntyi tarve perustaa Lappeenrantaan ortodoksinen kirkko venäläisille uudisasukkaille ja sotilaille. Ensimmäinen ortodoksinen kirkko rakennettiin Lappeenrantaan 1760. Nykyinen kirkkorakennus, Jumalansynnyttäjän suojeluksen kirkko, valmistui Lappeenrannan linnoitukseen vuonna 1785. Se oli alun perin Lappeenrannan venäläisen varuskunnan kirkko, joskin myöhemmin sen toiminnot oli tarkoitus siirtää uuteen Lappeenrannan varuskunnan kirkkoon, jota ei kuitenkaan saatu rakennettua valmiiksi, ennen kuin Venäjän valta Suomessa päättyi vuonna 1917. Linnoituksessa ollut kirkko jäi ortodoksiseksi, ja nykyään se on Lappeenrannan ortodoksisen seurakunnan pääkirkko.
Jumalansynnyttäjän suojeluksen kirkko sai 2010 uudet kultaiset kupolit. Vuonna 2016 se sai lahjoituksena uuden kirkonkellon. Pronssisen kellon on valanut kaavilainen Juutilan valimo. Uusi kello painaa 180 kilogrammaa. Se on kirkon tornin seitsemäs ehjä kello. Kellon sävelkorkeus on pikku-E. Jumalansynnyttäjän suojeluksen kirkossa vierailee vuosittain noin 10 000 ihmistä. 1980-luvun peruskorjauksessa tehty kirkon ulkomaalaus epäonnistui, ja vaikka sitä on maalattu useaan kertaan, maali ei pysy seinässä, koska betonipinta on hiottu liian tiiviiksi eikä kalkkimaali imeydy siihen.
Kuvia

Kirkko entisessä värityksessään
Kirkko sisältä
Aiheesta muualla

Kuvia tai muita tiedostoja aiheesta Lappeenrannan Jumalansynnyttäjän suojeluksen kirkko Wikimedia Commonsissa
Lessepsin metroasema

Lesseps on Barcelonan metron linjan 3 asema. Se sijaitsee ranskalaisen Ferdinand de Lessepsin mukaan nimetyn Plaça de Lesseps -aukion alla Gràcian alueella. Asema avattiin vuonna 1924 ja se on siten yksi järjestelmän vanhimmista. Uusien linjojen 9 ja 10 laiturit ovat tällä hetkellämilloin? rakenteilla.
Aiheesta muualla

Lessepsin asema Trens de Catalunya -sivustolla (katalaaniksi)
Lohikäärmeen veri

Lohikäärmeen vereksi kutsuttua väriainetta, kuvassa lohikäärmepuusta saatua jauhamatonta ainetta.
Hienoksi jauhettua ja jauhamatonta rottinkipalmusta kerättyä lohikäärmeen verta.
Lohikäärmeen veri on syvänpunainen väriaine. Väriä saadaan useista kasveista, kuten kanariantraakkipuusta (Dracaena draco), rottinkipalmulajista (Daemonorops draco) ja erityisesti sokotrantraakkipuusta (Dracaena cinnabari), jota kasvaa Jemenille kuuluvalla Sokotran saarella ja jonka sanotaan olevan alkuperäinen lohikäärmepuulaji. Tätä väriainetta alettiin suurimittaisesti tuoda Eurooppaan espanjalaisten valloittajien mukana. Siksi monet sitä tuottavat puulajit ovat lähellä sukupuuttoa ja jotkin jo hävinneet.
Ljubov Zabolotskaja

Ljubov Sergejevna Zabolotskaja (s. 2. huhtikuuta 1956, Sardyk, Kirovin alue) (ven. Любовь Сергеевна Заболотская) on Neuvostoliittoa edustanut entinen maastohiihtäjä, viestin MM-hopeamitalisti.
Zabolotskaja hiihti toisen osuuden 4 × 5 kilometrin MM-hopeaa voittaneessa Neuvostoliiton joukkueessa Oslossa 1982. Joukkueen muut jäsenet olivat Ljubov Ljadova, Raisa Smetanina ja Galina Kulakova. Norja voitti kultaa 13,7 sekunnin erolla.
Zabolotskaja kilpaili Neuvostoliiton maajoukkueessa vuosina 1978–1985. Urheilu-uransa jälkeen hän on työskennellyt Moskovan fysiikan ja teknologian instituutissa.
Aiheesta muualla

Ljubov Zabolotskaja Kansainvälinen hiihtoliitto (FIS). (englanniksi)
Linus Arnesson

| Linus Arnesson |
| --- | --- |

Henkilötiedot
Syntynyt: 21. syyskuuta 1994 (ikä 30) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  90 kg
Seura
Seura:  Örebro HK
Sarja:  SHL
Pelaajaura
Pääsarjaura:  2011–
Aik. seurat:  Djurgårdens IF (SEL/SHL/Allsv.) Providence Bruins (AHL) Örebro HK (SHL) Färjestad BK (SHL)
NHL-varaus:  60. varaus, 2013 Boston Bruins
KHL-varaus:  31. varaus, 2016 Lokomotiv Jaroslavl
Linus Arnesson (s. 21. syyskuuta 1994 Tukholma, Ruotsi) on ruotsalainen jääkiekkopuolustaja, joka pelaa SHL-joukkue Örebro HK:ssa.
Pelityyli

Elite Prospects -sivuston vuonna 2013 tekemän analyysin mukaan Arnesson on pelityyliltään puolustava puolustaja, jonka vahvuuksiin kuuluu ulottuvuus, koko, työteliäisyys, sijoittuminen ja uhrautuneisuus. Hän pelaa myös kohtalaisen hyvin hyökkäyspäässä, mutta pelaa useimmiten omilla vahvuuksillaan omassa päässä.
Ura > Seuraura

Arnesson on Hanvikens SK:n kasvatti. Hän pelasi myöhemmät juniorivuotensa kuitenkin Djurgårdens IF:ssä, jossa Arnesson voitti U16 SM:n kultaa vuonna 2009 sekä J18 Allsvenskanin hopeaa vuosina 2010 ja 2011. Hän sai seuran Elitserien-joukkueessa tililleen kolme ensimmäistä otteluaan vain 17-vuotiaana kaudella 2011–2012. Arnesson jäi niissä kuitenkin ilman peliaikaa. Hän sai tililleen ensimmäisen Elitserien-ottelunsa 27. syyskuuta 2011 Brynäs IF:ää vastaan. Djurgården putosi kaudeksi 2012–2013 HockeyAllsvenskaniin, jossa Arnessonin tulokaskausi toi 31 runkosarja- ja neljässä nousukarsintaottelussa yhden syöttöpisteen. Hän pelasi myös kaksi European Trophy -ottelua.
Boston Bruins varasi Arnessonin toisella kierroksella 60. pelaajana NHL:n varaustilaisuudessa 2013. Kaudella 2013–2014 hän teki Allsvenskanissa 44 runkosarja- ja kuudessa Kvalserien-ottelussa tehot 1+5=6. Djurgården nousi kaudeksi 2014–2015 SHL:ään (ent. Elitserien). Arnesson teki kesäkuussa 2014 kolmivuotisen tulokassopimuksen Boston Bruinsin kanssa, mutta hän jatkoi vielä ensimmäisen sopimuskautensa lainalla Djurgårdenissa. Arnessonin varsinainen tulokaskausi SHL:ssä toi 41 runkosarja- ja kahdessa playoff-ottelussa viisi syöttöpistettä. SHL-kauden jälkeen, maaliskuussa 2015 hän liittyi AHL-joukkue Providence Bruinsin vahvuuteen. Arnesson pelasi siellä 11 runkosarjaottelua tehopistein 1+3=4.
Arnesson pelasi sekä kauden 2015–2016 että kauden 2016–2017 Providence Bruinsin vahvuudessa. Niistä ensimmäinen kausi oli hänen varsinainen tulokaskautensa liigassa ja Arnesson teki 48 runkosarjaottelussa viisi syöttöpistettä. Hän kärsi kuitenkin myös loukkaantumisista ja pelasi kaudella 2016–2017 runkosarjassa vain 20 ottelua.
Kaudeksi 2017–2018 Arnesson palasi kotimaahansa ja siirtyi 2+1-vuotisella sopimuksella Örebro HK:hon. Hänet nimettiin joukkueen varakapteeniksi. Arnesson teki SHL-uransa avausmaalin uransa 88. runkosarjaottelussa kauden 2018–2019 avauskierroksella 15. syyskuuta 2018 ylivoimalla vieraissa Mora IK:ta vastaan. Kaudeksi 2019–2020 hän siirtyi kaksivuotisella sopimuksella Färjestad BK:hon.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Venäjä 2013 | jääkiekko |  |
|  Hopeaa | Ruotsi 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Tšekki 2012 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2011 | jääkiekko |  |
Arnesson pelasi alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyi hopeaan. Hän pelasi myös alle 18-vuotiaiden MM-kilpailuissa vuonna 2012 voittaen hopeaa. Arnesson pelasi myös Ivan Hlinkan muistoturnauksessa vuonna 2011 voittaen hopeaa sekä samana vuonna World Junior A Challengessa. Yhteensä hän on pelannut 43 nuorten ja 26 poikien maaottelua.
Ruotsin A-maajoukkueessa Arnesson on pelannut 14 ottelua tehopistein 1+3=4. Hän teki A-maajoukkuedebyyttinsä Euro Hockey Challengessa 5. huhtikuuta 2018 Oskarshamnissa Slovakiaa vastaan. Arnesson merkittiin Ruotsin kolmospuolustajapariin Jonathan Anderssonin viereen. Hän keräsi ottelusta teholukeman –1. Ensimmäisen A-maajoukkuemaalinsa Arnesson teki kolmannessa ottelussaan 12. huhtikuuta 2018 Rungstedissa Tanskaa vastaan.
Linux-nimiavaruudet

Linux-nimiavaruudet (engl. Linux namespaces, user namespaces) on Linux-ytimen ominaisuus, jolla voidaan jakaa samalla tietokoneella olevat resurssit toisilleen näkymättömiin alueisiin eli nimiavaruuksiin. Globaalit järjestelmän resurssit voidaan abstraktoida siten, että prosesseille näkyy omat erilliset instanssit globaaleista resursseista. Samaan nimiavaruuteen kuuluvat prosessit näkevät resurssit samoin kun taas eri nimiavaruuteen kuuluvat eivät.
Menetelmä vastaa periaatteeltaan Unixin chroot-komennon laajentamista muihin käyttöjärjestelmän hallinnoimiin resursseihin niiden eriyttämiseen. Ominaisuutta käytetään säiliöinnissä jotta eri nimiavaruuksiin sijoitetut sovellukset eivät vaikuta toistensa toimintaan.
Esimerkiksi mitä vain hakemistoa voidaan käyttää juurihakemistona varsinaisen juuren sijaan muuttamatta itse ohjelman toimintaa. Samalla periaatteella prosessit voidaan jakaa osiin, jolloin yhteen osioon kuuluva ei näe eikä voi muokata muiden osioiden prosesseja: kahdessa eri prosessiavaruudessa voi olla samanaikaisesti eri prosessi samalla tunnistenumerolla. Myös muun muassa verkkoliitännät ja muun tyyppiset resurssit voidaan osioida. Eräät ohjelmat eivät salli useampaa instanssia ohjelmasta, esimerkiksi tiettyä verkkoporttia voi normaalisti kuunnella vain yksi ohjelma kerrallaan. Jakamalla verkkoyhteydet eri nimiavaruuksiin voi eri nimiavaruuksissa olla kaikki portit käytettävissä ja siten ajaa useampaa instanssia ohjelmasta.
Ominaisuuden ensimmäinen toteutus koski mount-nimiavaruutta, joka otettiin mukaan ytimen versiossa 2.4.19 vuonna 2002. Nimiavaruudella eriyttäminen ei tarvitse hypervisor-virtualisointia. Virtualisoinnissa laitteistoa emuloidaan ja sen päällä ajetaan toista käyttöjärjestelmäydintä. Nimiavaruuksien avulla säiliöinnissä ei käytetä laitteistoemulaatiota eikä toista ydintä.
Ominaisuutta on myöhemmin laajennettu käyttäjien nimiavaruuksiin ytimen versiossa 3.8.
Omiin nimiavaruuksien osioitavia tyyppejä ovat:
| Tyyppi | Selite |
| --- | --- |
mount: levyjen, osioiden ja taltioiden liitokset
UTS: verkkonimet (koneen nimi, domain-nimi)
IPC: prosessien välinen kommunikaatio
Network: verkkolaitteet, pinot, portit
PID: prosessitunnukset
User: käyttäjä- ja ryhmätunnukset
Cgroups
time: kellonajat

Myös kellonaikojen hallintaan on kehitetty tukea säiliöiden siirtämiseen eri fyysisten tietokoneiden välillä.
Menetelmään on saatu vaikutteita Plan 9 -käyttöjärjestelmän vastaavasta ratkaisusta. Solaris-käyttöjärjestelmässä on vastaava toiminnallisuus nimeltä Zones.
Esimerkki

seuraava komento root-oikeuksin käynnistää komentotulkin, joka ei näe muita prosesseja:
unshare --fork --pid --mount-proc /bin/bash
Lemon Demon

| Lemon Demon |
| --- | --- |

Tiedot
Toiminnassa:  2003–
Tyylilaji:  nörttirock huumorimusiikki
Kotipaikka:  Kingston, Massachusetts, Yhdysvallat
Laulukieli:  englanti
Jäsenet:  Neil Cicierega, laulu, koskettimet   Alora Lanzillotta, basso   Charles "Chooch" Sergio, kitara  
Entiset jäsenet:  Tony Wry, rummut  
Aiheesta muualla

Infobox OKNimi-testi OK: 
Lemon Demon on Neil Cicieregan perustama yhtye.